於佐敦的熊拉麵，經常見到門口要等位，今日放工兩點幾黎到，一入黎就有位，真係好。坐正係廚師前面睇住佢整拉麵。有個日本人，唔知係咪老闆呢，好nice 好有禮貌！湯底好濃郁呀！拉麵好幼細，有3種粗幼席可以揀，我揀左中間個款。如果再黎食，我會想試下粗既拉麵。舊叉燒好正，厚肉得黎又唔會好鞋，好似半肥瘦咁，唔會好似其他舖頭咁薄痴痴，有燒過既感覺。但因為我坐正係bar枱，見到佢有用微波爐叮過啲肉。隻蛋都好好食…. 流心到不得了。下次要再黎食！！價錢可接受啦，同其他拉麵店差不多。